stanford-oval/wikipedia huggingface dataset:
สงครามภูตล้างบัลลังก์ อัลเดรามินแห่งฟากฟ้า
สื่อ > อนิเมะ

มีการประกาศสร้างอนิเมะเรื่องนี้ที่งาน Dengeki Bunko Autumn Festival 2015 เมื่อวันที่ 4 ตุลาคม ค.ศ. 2015 ต่อมาได้มีการเปิดเผยว่าจะดัดแปลงเป็นซีรีส์อนิเมะทางโทรทัศน์ในนิตยสาร Monthly Shōnen Sirius ของสำนักพิมพ์โคดันชะ ฉบับเดือนธันวาคม เมื่อวันที่ 26 ตุลาคม ค.ศ. 2015 ตัวอย่างซีรีส์เรื่องนี้ได้รับการเผยแพร่ในงาน Dengeki Bunko Haru no Saiten 2016 เมื่อวันที่ 13 มีนาคม ค.ศ. 2016
ซีรีส์เรื่องนี้กำกับโดยเท็ตสึโอะ อิจิมูระ และเขียนบทโดยโชโง ยาซูกาวะ แอนิเมชั่นโดยสตูดิโอแมดเฮาส์ คูนิโอะ คาสึกิ เป็นผู้ออกแบบตัวละครให้กับอนิเมะเรื่องนี้ ในขณะที่โยชิคาซึ อิวานามิ ทำหน้าที่เป็นผู้กำกับเสียงของซีรีส์นี้ เคอิจิ อินาอิ เป็นผู้ประพันธ์เพลงประกอบอนิเมะเรื่องนี้ เพลงเปิดคือ ญี่ปุ่น: "Tenkyō no Alderamin"; โรมาจิ: 天鏡のアルデラミン; "Alderamin on the Sky"  โดย Kisida Kyoudan และ The Akebosi Rockets ในขณะที่เพลงปิดคือ “nameless” โดย Kano
ซีรีส์เรื่องนี้ออกอากาศตั้งแต่วันที่ 9 กรกฎาคม ค.ศ. 2016 ถึงวันที่ 30 กันยายน ค.ศ. 2016 ทางโตเกียวเอ็มเอ็กซ์ จากนั้นออกอากาศทาง KBS Kyoto, Sun TV, TV Aichi และ BS Fuji ในวันที่ 11 กรกฎาคม และทาง AT-X ในวันที่ 12 กรกฎาคม ครันชี่โรลสตรีมซีรีส์เรื่องนี้ทั่วโลกยกเว้นเอเชีย อนิเมะเรื่องนี้ออกวางจำหน่ายในรูปแบบบลูเรย์และดีวีดีจำนวน 7 ชุด อนิเมะเรื่องนี้เผยแพร่ในอเมริกาเหนือโดยครันชีโรลและจัดจำหน่ายโดยฟันิเมชั่น ซึ่งพากย์เสียงภาษาอังกฤษของซีรีส์นี้ ต่อมาฟันิเมชั่น ได้ออกอากาศพร้อมเสียงพากย์ภาษาอังกฤษในเดือนธันวาคม ค.ศ. 2016 มิวส์ คอมมิวนิเคชันได้รับลิขสิทธิ์เผยแพร่ซีรีส์เรื่องนี้ในเอเชียตะวันออกเฉียงใต้และสตรีมบนช่องยูทูบของ Muse Asia
ดูเพิ่ม

เกิดใหม่ทั้งทีก็เป็นสไลม์ไปซะแล้ว
วัดมหาธาตุ (จังหวัดพระนครศรีอยุธยา)

บทความนี้เกี่ยวกับวัดมหาธาตุในพระนครศรีอยุธยา สำหรับวัดมหาธาตุแห่งอื่น ดูที่ วัดมหาธาตุ
| --- | --- |
   ปรางค์ประธาน (บน) และวิหารเล็ก (ล่าง) ในปี พ.ศ. 2568
ที่ตั้งของวัดมหาธาตุในจังหวัดพระนครศรีอยุธยาแสดงแผนที่จังหวัดพระนครศรีอยุธยาวัดมหาธาตุ (จังหวัดพระนครศรีอยุธยา) (ประเทศไทย)แสดงแผนที่ประเทศไทย
ที่ตั้ง: ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประเภท: วัด
ส่วนหนึ่งของ: อุทยานประวัติศาสตร์พระนครศรีอยุธยา
ความเป็นมา
ผู้สร้าง: สมเด็จพระบรมราชาธิราชที่ 1
สร้าง: พ.ศ. 1917
ละทิ้ง: พ.ศ. 2310
สมัย: อยุธยา
หมายเหตุเกี่ยวกับสถานที่
ผู้ขุดค้น: กรมศิลปากร
สภาพ: ซากปรักหักพัง
ผู้บริหารจัดการ: กรมศิลปากร
การเปิดให้เข้าชม: ทุกวัน 08.00-18.30 น.
สถาปัตยกรรม
รูปแบบสถาปัตยกรรม: อยุธยา

 แหล่งมรดกโลกโดยยูเนสโก
เกณฑ์: วัฒนธรรม: (iii)
ขึ้นเมื่อ: 1991
เป็นส่วนหนึ่งของ: นครประวัติศาสตร์พระนครศรีอยุธยา
เลขอ้างอิง: 576
 
 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดมหาธาตุ
ขึ้นเมื่อ: 8 มีนาคม พ.ศ. 2478
เป็นส่วนหนึ่งของ: อุทยานประวัติศาสตร์พระนครศรีอยุธยา
เลขอ้างอิง: 0000328
 
 
วัดมหาธาตุ จังหวัดพระนครศรีอยุธยา เป็นโบราณสถานหนึ่งภายในอุทยานประวัติศาสตร์พระนครศรีอยุธยา  ตั้งอยู่บริเวณกึ่งกลางภายในเกาะเมืองอยุธยา ตำบลท่าวาสุกรี อำเภอพระนครศรีอยุธยา
วัดมหาธาตุ เป็นวัดที่มีความสำคัญอย่างยิ่งในสมัยกรุงศรีอยุธยา เนื่องจากเป็นวัดที่ประดิษฐานพระบรมธาตุของพระนคร และเป็นที่พำนักของสมเด็จพระสังฆราชฝ่ายคามวาสี วัดแห่งนี้จึงได้รับการก่อสร้างและดูแลตลอดเวลา จวบจนถูกทำลายและทิ้งร้างลงหลังเสียกรุงครั้งที่ 2
ประวัติ

วัดมหาธาตุเป็นพระอารามหลวง ตั้งอยู่ใกล้วัดราชบูรณะ ในบริเวณอุทยานประวัติศาสตร์พระนครศรีอยุธยา สร้างในสมัย สมเด็จพระบรมราชาธิราชที่ 1 ขุนหลวงพะงั่ว เมื่อปี พ.ศ. 1917 แต่ไม่แล้วเสร็จ เสด็จสวรรคตเสียก่อน และได้สร้างเพิ่มเติมจนเสร็จ ในสมัย สมเด็จพระราเมศวร โดยได้โปรดเกล้าฯ ให้สร้างพระปรางค์ประธาน และอัญเชิญพระบรมสารีริกธาตุมาบรรจุไว้ใต้ฐานพระปรางค์ประธานของวัดมหาธาตุ เมื่อปี พ.ศ. 1927 ซึ่งปรากฏในพระราชพงศาวดารฉบับพระราชหัตถเลขา
ความสำคัญของวัดมหาธาตุนั้น นอกจากจะเป็นที่ประดิษฐานองค์พระบรมสารีริกธาตุแล้ว ยังถือเป็นวัดที่เป็นศูนย์กลางเมืองและเป็นสถานที่จัดพระราชพิธีต่าง ๆ ของกรุงศรีอยุธยา โดยมีสมเด็จพระสังฆราช ฝ่ายคามวาสีประทับอยู่ภายในวัด ส่วนพระสังฆราช ฝ่ายอรัญวาสีนั้น ประทับอยู่ที่วัดป่าแก้ว (วัดใหญ่ชัยมงคล) นอกจากนี้ยังเป็นสถานที่ ๆ พระศรีศิลป์และจหมื่นศรีสรรักษ์ พร้อมคณะได้ซุ่มพลที่ปรางค์วัดมหาธาตุ ก่อนยกพลเข้าพระราชวังทางประตูมงคลสุนทร เพื่อจับกุมสมเด็จพระศรีเสาวภาคย์
ในสมัยสมเด็จพระเจ้าทรงธรรม ปรางค์ของวัดองค์เดิมที่สร้างด้วยศิลาแลง ยอดพระปรางค์ได้ทลายลงมาเกือบครึ่งองค์ถึงชั้นครุฑ แต่จะด้วยเหตุผลประการใดไม่ทราบ จึงยังมิได้ซ่อมแซมให้คืนดีดั้งเดิมในรัชกาลนั้น ต่อมาสมเด็จพระเจ้าปราสาททอง ทรงบูรณะใหม่รวมเป็นความสูง 25 วา เมื่อปี พ.ศ. 2176 และในสมัยสมเด็จพระเจ้าบรมโกศ เมื่อปี  พ.ศ. 2275 - 2301 จนถึงช่วงเสียกรุงศรีอยุธยาครั้งที่2 วัดมหาธาตุโดนทำลายจนเหลือเพียงซากปรักหักพังและถูกทิ้งร้าง ต่อมายอดพระปรางค์ได้พังทลายลงมาอีกครั้งในรัชสมัยรัชกาลที่ 5
สิ่งก่อสร้าง

พระปรางค์ขนาดใหญ่ ซึ่งในปัจจุบันพังทลายลงมาหมดแล้ว แต่ราชทูตลังกาที่ได้เคยมาเยี่ยมชมวัดมหาธาตุ ในสมเด็จพระเจ้าอยู่หัวบรมโกศไว้ว่า ที่ฐานของพระปรางค์ มีรูปราชสีห์ หมี หงส์ นกยูง กินนร โค สุนัขป่า กระบือ มังกร เรียงรายอยู่โดยรอบ รูปเหล่านี้อาจหมายถึงสัตว์ในป่าหิมพานต์ที่รายล้อมอยู่เชิงเขาพระสุเมรุ ซึ่งเป็นแกนกลางของจักรวาล
เจดีย์แปดเหลี่ยม เป็นเจดีย์ลดหลั่นกัน 4 ชั้น 8 เหลี่ยม ชั้นบนสุดประดิษฐานปรางค์ขนาดเล็ก ซึ่งเจดีย์องค์นี้จัดว่าเป็นเจดีย์ที่แปลกตา พบเพียงองค์เดียวในอยุธยา
วิหารที่ฐานชุกชี ของพระประธานในวิหาร กรมศิลปากรพบว่ามีผู้ลักลอบขุดลงไปลึกถึง 2 เมตร จึงดำเนินการขุดต่อไปอีก 2 เมตร พบภาชนะดินเผาขนาดเล็ก 5 ใบ บรรจุแผ่นทองเบารูปต่างๆ
วิหารเล็ก วิหารเล็กแห่งนี้ มีรากไม้แผ่รากขึ้นเกาะเต็มผนัง รากไม้ส่วนหนึ่งได้ล้อมเศียรพระพุทธรูปไว้
พระปรางค์ขนาดกลางภายในพระปรางค์ มีภาพจิตรกรรม เรือนแก้วซึ่งเป็นตอนหนึ่งในพุทธประวัติ
ตำหนักพระสังฆราช บริเวณพื้นที่ว่างทางด้านทิศตะวันตก เคยเป็นที่ตั้งพระตำหนักพระสังฆราช ฝ่ายคามวาสี ราชทูตลังกาได้เล่าไว้ว่า เป็นตำหนักที่สลักลวดลายปิดทอง มีม่านปักทอง พื้นปูพรม มีขวดปักดอกไม้เรียงรายเป็นแถวเพดานแขวนอัจกลับ (โคม) มีบังลังก์ 2 แห่ง
จารึกแผ่นดีบุก

เมื่อ พ.ศ. 2500 มีการขุดค้นพบจารึกแผ่นดีบุกบริเวณกรุฐานพระปรางค์ พร้อมกับโบราณวัตถุอีกหลายอย่าง ตัวจารึกเป็นอักษรไทยอยุธยา เนื้อหาโดยสังเขปเป็นคำอุทิศส่วนกุศลจากการหล่อพระพุทธพิมพ์เท่าจำนวนวันเกิด การภาวนา และการบูชาพระรัตนตรัย ตอนท้ายระบุชื่อและอายุของผู้สร้างพระพิมพ์คือ พ่ออ้ายและแม่เฉา อายุ 75 ปี และระบุจำนวนวันตามอายุของตนว่า “..ญิบหมื่นเจ็ดพันห้าร้อยวัน..” (หมายถึง 27,500 วัน ซึ่งหากคำนวณแล้วจะพบว่าจำนวนวันมากกว่าตามความจริงเล็กน้อย) เนื้อหาในจารึกแผ่นนี้จึงทำให้ทราบถึงการสร้างพระพิมพ์ในสมัยอยุธยาว่า นอกจากจะสร้างเพื่อสืบทอดศาสนาแล้ว ยังมีขนบการสร้างตามจำนวนเท่ากับวันเกิดของตนด้วย
คลังภาพ

พระปรางค์ประธาน เมื่อเดือนธันวาคมปี พ.ศ. 2566
เจดีย์ทรงแปดเหลี่ยม หรือเจดีย์ทรงถัก เมื่อเดือนธันวาคมปี พ.ศ. 2566
เจดีย์
พระพุทธรูปและเจดีย์
เศียรพระ หน้าวิหารเล็ก
วิหารเล็กในปี พ.ศ. 2556
แหล่งข้อมูลอื่น

สถานีย่อยประเทศไทย
สถานีย่อยพระพุทธศาสนา
วิกิมีเดียคอมมอนส์มีสื่อเกี่ยวกับ วัดมหาธาตุ (จังหวัดพระนครศรีอยุธยา)
14°21′25″N 100°34′03″E﻿ / ﻿14.35694°N 100.56750°E﻿ / 14.35694; 100.56750
| ด ค กอุทยานประวัติศาสตร์พระนครศรีอยุธยา |
| --- | --- | --- |
| ในเกาะเมือง |  วัดพระศรีสรรเพชญ์  พระราชวังโบราณ อยุธยา พระที่นั่งสรรเพชญมหาปราสาท  วัดมหาธาตุ  วัดราชบูรณะ  วิหารพระมงคลบพิตร  วัดพระราม  พระราชวังจันทรเกษม  วัดสุวรรณดารารามราชวรวิหาร  วัดโลกยสุธาราม  วัดธรรมิกราช  วัดเสนาสนารามราชวรวิหาร  วัดสวนหลวงสบสวรรค์  กำแพงและป้อมปราการกรุงเก่า  |  |
| นอกเกาะเมือง |  วัดไชยวัฒนาราม  วัดพุทไธศวรรย์  วัดหน้าพระเมรุ  วัดใหญ่ชัยมงคล  วัดกษัตราธิราชวรวิหาร  วัดพนัญเชิงวรวิหาร  วัดกุฎีดาว  วัดดุสิดาราม  วัดภูเขาทอง  วัดพระยาแมน  วัดวรเชษฐาราม  หมู่บ้านโปรตุเกส  หมู่บ้านฮอลันดา  หมู่บ้านญี่ปุ่น  เพนียดคล้องช้าง  โบสถ์นักบุญยอแซฟ  |  |
| ส่วนอื่น ๆ ที่เกี่ยวข้อง |  ปราสาทนครหลวง  พระราชวังบางปะอิน  พระนารายณ์ราชนิเวศน์  |  |
  หมวดหมู่:อุทยานประวัติศาสตร์พระนครศรีอยุธยา 
พระปรางค์ประธานของวัดมหาธาตุ (จังหวัดพระนครศรีอยุธยา) เมื่อเดือนพฤศจิกายน พ.ศ. 2446 ก่อนที่จะพังทลายเมื่อเดือนพฤษภาคม พ.ศ. 2447
โรงเรียนอรุณประดิษฐ

| โรงเรียนอรุณประดิษฐ |
| --- | --- |
Aroonpradit School
ข้อมูล
ชื่ออื่น: อ.ป. / A.P.
ประเภท: โรงเรียนเอกชน
สถาปนา: พ.ศ. 2408
ผู้ก่อตั้ง: S.G. McFarland
ผู้อำนวยการ: นายสุดใจ วิชัย
สี: สีฟ้า  - ขาว
คำขวัญ: สร้างศักดิ์ศรี มีวินัย ใฝ่การเรียน เพียรทำดี มีน้ำใจ   คุณธรรมนำปัญญา พัฒนาคุณภาพ
เพลง: มาร์ชอรุณประดิษฐ
ต้นไม้: ต้นนนทรี
เว็บไซต์: www.aroonpradit.ac.th
โรงเรียนอรุณประดิษฐ เป็นโรงเรียนราษฎร์สตรีแห่งแรกของประเทศไทย สังกัดมูลนิธิแห่งสภาคริสตจักรในประเทศไทย ก่อตั้งเมื่อปี ค.ศ. 1865 ( พ.ศ. 2408) โดยมิชชันนารีชาวอเมริกันสกุล Mc Farland (ในช่วงก่อนหน้านี้ชื่อโรงเรียนคือโรงเรียนอรุณประดิษฐ์ ภายหลังปี พ.ศ. 2535 จึงไม่มีการันต์) ในยุคบุกเบิกโรงเรียนได้รับการสถาปนาเป็นโรงเรียนประดิษฐวิทยาสำหรับชาย และโรงเรียนอรุณกุลสตรีสำหรับหญิง
ประวัติ

คณะมิชชันนารีชาวอเมริกัน นำโดย ศาสตราจารย์เอส.จี.แมคฟาร์แลนด์ ศาสตราจารย์ดาเนียล แมคกิลวารี และครอบครัวเดินทางมาเผยแผ่ศาสนาและวางรากฐานการศึกษาแก่ชาวเมืองเพชรบุรี โดยได้รับการสนับสนุนจากพระเพชรพิไสยศรีสวัสดิ์ รักษาการเจ้าเมืองเพชรบุรี
โรงเรียนราษฎร์สตรีแห่งแรกของประเทศไทย ถือกำเนิดขึ้นในปี พ.ศ. 2408 (ค.ศ. 1865) ณ ริมฝั่งแม่น้ำเพชรบุรี ด้านตะวันตก เรียกว่า โรงเรียนสตรีฝึกหัดทำการ หรือ โรงเรียนการช่างสตรี สอนวิชาการทั่วไป และการเย็บปักถักร้อย โดยแหม่ม เอส.จี.แมคฟาร์แลนด์ และจักรเย็บผ้าได้นำมาใช้เป็นครั้งแรก เพชรบุรีจึงได้ชื่อว่า เมืองแห่งจักรเย็บผ้า (sewing machine town) แม้จะมีประดิษฐกรรมสมัยใหม่ แต่คนเมืองเพชรดูไม่ชื่นชมเท่าที่ควร ดังปรากฏในบันทึกของพระอาจวิทยาคม (ยอร์ช บี. แมคฟาร์แลนด์)
ในปี พ.ศ. 2425 (ค.ศ. 1882) พระบาทสมเด็จพระจุลจอมเกล้าเจ้าอยู่หัว พระราชทานเงินถึง 1,000 ดอลลาร์สหรัฐ เพื่อสมทบทุนสร้างโรงเรียน ชื่อว่า โฮเวอร์ดเมมเมอรเรียลสกูล (Howard Memorial School) หรือโรงเรียนอรุณสตรี
ปี พ.ศ. 2459 (ค.ศ. 1916) ศาสตราจารย์ พอล เอ.เอกิน (Rev. Paul A.Eakin) ได้สร้างโรงเรียนชายขึ้น ชื่อว่า แรนกิน เมมเมอเรียลสกูล (Rankin Memerial School) หรือ โรงเรียนประดิษฐ์วิทยา 15 ปีต่อมา (ค.ศ. 1931) โรงเรียนอรุณสตรีได้ย้ายไปอยู่ใกล้คริสตจักรศรีพิมลธรรม มีชื่อว่า รูธเธอร์ ฟอร์ด ดิคคีย์ เมมเมอเรียลสกูล (Rutherford Dickey Memorial School)
ปี พ.ศ. 2490  (ค.ศ. 1947) โรงเรียนชายได้ร่วมกิจการกับโรงเรียนหญิงมีชื่อใหม่ว่า โรงเรียนอรุณประดิษฐ
การจัดการเรียนการสอน

อนุบาลศึกษา
ประถมศึกษา
มัธยมศึกษา
รางวัลเกียรติยศ

โรงเรียนอรุณประดิษฐเป็นโรงเรียนที่มีอายุการก่อตั้งมายาวนานกว่า 160 ปี (พ.ศ. 2568) มีชื่อเสียงเป็นที่ประจักษ์ต่อสาธารณชน โรงเรียนมีวัตถุประสงค์เพื่อเผยแพร่เกียรติประวัติ และผลงานอันนำมาซึ่งความภาคภูมิใจในรางวัลแห่งเกียรติยศที่ควรจารึกไว้เป็นอนุสรณ์ให้เยาวชนรุ่นหลังได้ ตระหนักถึงคุณค่าและประทับไว้ในความทรงจำตลอดไป
โรงเรียนได้รับรางวัลพระราชทาน สถานศึกษาดีเด่น ระดับก่อนประถมศึกษา ขนาดใหญ่ เมื่อวันจันทร์ที่ 7 สิงหาคม พ.ศ. 2546 โดยมีผู้บริหารคือ นายธงไชย  ศุภวงศ์ เป็นผู้อำนวยการ และนายสุดใจ วิชัย เป็นอาจารย์ใหญ่ นับเป็นความภาคภูมิใจของโรงเรียนเป็นอย่างยิ่ง (นายสุดใจ วิชัย อาจารย์ใหญ่ ปี 2546 เข้ารับพระราชทานรางวัล)
จากการบริหารงานของโรงเรียนที่มีการพัฒนาอย่างต่อเนื่อง โรงเรียนจึงได้รับการคัด-เลือกเข้ารับรางวัลพระราชทาน ระดับประถมศึกษา ขนาดใหญ่ เมื่อวันศุกร์ที่ 23 กรกฎาคม พ.ศ. 2547 ผู้บริหารคือ นายธงไชย ศุภวงศ์ ผู้อำนวยการโรงเรียนเข้ารับพระราชทานรางวัล
Skills smile shine smart
คุณธรรมนำปัญญา พัฒนาคุณภาพ
สร้างศักดิ์ศรี มีวินัย ใฝ่การเรียน เพียรทำดี มีน้ำใจ
โรงเรียนอรุณประดิษฐ ปริหารจัดการบนรากฐานความเชื่อ ทางศริสตศาสนา มุ่งสู่การเป็นองค์กรแห่งการเรียนรู้ที่ได้มาตรฐานสากล
บุคคลที่มีชื่อเสียงจากสถานศึกษานี้

นายอลงกรณ์ พลบุตร  สมาชิกสภาผู้แทนราษฎรจังหวัดเพชรบุรี และรัฐมนตรีช่วยว่าการกระทรวงพาณิชย์ ศิษย์เก่าจากสถานศึกษานี้
นายอรรถพร พลบุตร  สมาชิกสภาผู้แทนราษฎรจังหวัดเพชรบุรี  ศิษย์เก่าจากสถานศึกษานี้
พลโทสรรเสริญ แก้วกำเนิด โฆษกประจำสำนักนายกรัฐมนตรี อดีตโฆษกศูนย์อำนวยการแก้ไขสถานการณ์ฉุกเฉิน (ศอฉ.) และรองผู้อำนวยการกองปฏิบัติการจิตวิทยา กรมกิจการพลเรือนทหารบก ศิษย์เก่าจากสถานศึกษานี้
นายพิษณุ นิลกลัด ผู้ประกาศข่าว สถานีโทรทัศน์สีกองทัพบกช่อง 7, พิธีกรรายการโทรทัศน์ สะเก็ดข่าว และ คอข่าว, ผู้บรรยายการแข่งขันกีฬา ทางช่อง 7 สี และทรูวิชั่นส์
ผศ.นพ.เฉลิมชัย บุญยะลีพรรณ อธิการบดีมหาวิทยาลัยศรีนครินทรวิโรฒ
พล.ต.อ.ณรงค์ มหานนท์ อดีตอธิบดีกรมตำรวจ
คุณหญิงอรนุช บุนนาค
นางศิระ ปัทมาคม อดีตสมาชิกสภาผู้แทนราษฎรหญิงคนแรกของจังหวัดพระนคร
ศ.พญ.สดใส เวชชาชีวะ มารดาของร้อยตรีอภิสิทธิ์ เวชชาชีวะ
ทวีพร (อุ้ม) พริ้งจำรัส มิสแกรนด์จันทบุรี 2017 รองอันดับสามมิสแกรนด์ไทยแลนด์ 2017 รองอันดับสามมิสยูไนเต็ดคอนตินัล 2017 Top 10 มิสยูนิเวิรส์ไทยแลนด์ 2020 มิสแกรนด์ชุมพร 2023 ชนะเริส มิสแกรนด์ไทยแลนด์ 2023 รองอันดับ 5 มิสแกรนด์อินเตอร์เนชั่นเนล 2023
เจนนิษฐ์ โอ่ประเสริฐ สมาชิกวง BNK48
แหล่งข้อมูลอื่น

เว็บไซต์ทางการ
ศาสตราจารย์ เอส.จี.แมคฟาร์แลนด์
โรงเรียนอรุณประดิษฐ จังหวัดเพชรบุรี
หยิบ ปุ่ย หยิ่น

หยิบ ปุ่ย หยิ่น (จีน: 葉姵延; พินอิน: Yè Pèiyán; ยฺหวิดเพ็ง: jip6 bui6 jin4; เกิดวันที่ 6 สิงหาคม ค.ศ. 1987) เป็นนักแบดมินตันจากฮ่องกง
อาชีพ

หยิบเข้าเล่นในแบดมินตันชิงแชมป์โลก 2005 ประเภทหญิงเดี่ยว ที่แอนาไฮม์ เธอสามารถผ่านเข้ารอบถึงรอบ 3 หลังเอาชนะเลารา โมนิลาจากสเปนและคานาโกะ โยเนกูระ (มือวางอันดับที่ 11) ในรอบแรกและรอบสอง ตามลำดับ ส่วนในรอบสามเธอแพ้ให้กับจาง หนิงจากจีน มือวางอันดับ 1 และแชมป์โลก
เธอได้เหรียญเงินในเอเชียนเกมส์ 2006 หลังแพ้ให้กับหวัง เฉินจากฮ่องกงในรอบชิงชนะเลิศ ใน ค.ศ. 2007 เธอเข้าแข่งในแบดมินตันชิงแชมป์โลก และแพ้ในรอบที่ 3 ต่อจู หลินจากจีนด้วยคะแนน 9–21, 21–16, 14–21 หยิบลงเล่นในโอลิมปิกฤดูร้อน 2008 เป็นครั้งแรก ใน ค.ศ. 2009 เธอได้เหรียญทองในกีฬาภูมิภาคเอเชียตะวันออก 2009 โดยโจว มี่ คู่แข่ง เลิกเล่นกลางคันในเซ็ตรอบตัดสิน ทำให้หยิบชนะด้วยคะแนน 15–21, 21–13, 17–10
ในโอลิมปิกลอนดอน 2012 หยิบชนะ Sung Ji-hyun มือวางอันดับ 8 จากเกาหลีใต้ในรอบกลุ่ม จากนั้นหยิบแข่งถึงรอบ 8 คนสดท้ายประเภทหญิงเดี่ยว หลังเอาชนะผี หงเยี่ยน มือวางอันดับที่ 16 ของฝรั่งเศสในเซ็ต 2 ต่อ 1 ด้วยคะแนน 13–21, 21–13, 21–16 หยิบแพ้ให้กับหลี่ เสฺว่รุ่ยจากจีนด้วยคะแนนเซ็ตที่ 2 ต่อ 1 ผลงานของเธอเทียบเท่ากับผลงานที่ดีที่สุดในการแข่งขันกีฬาโอลิมปิกของนักกีฬาแบดมินตันฮ่องกง
แหล่งข้อมูลอื่น

BWF player profile
YIP Pui Yin profile for the 2009 East Asian Games[ลิงก์เสีย]
YIP Pui Yin profile for the 2012 Olympic Games เก็บถาวร 2016-03-03 ที่ เวย์แบ็กแมชชีน
ชโคดรัน มุสทาฟี

ชโคดรัน มุสทาฟี (เยอรมัน: Shkodran Mustafi, ออกเสียง: [ˈʃkoːdʁan ˈmʊstafiː]; เกิด 17 เมษายน ค.ศ. 1992) เป็นนักฟุตบอลชาวเยอรมัน ปัจจุบันลงเล่นในตำแหน่งเซ็นเตอร์แบ็ก ให้กับเลบันเต สโมสรในลาลิกา ลีกสูงสุดของประเทศสเปน และทีมชาติเยอรมนี
มุสทาฟีเกิดในบาทแฮร์สเฟ็ลท์ ครอบครัวของมุสทาฟีมีรากเหง้ามาจากเมืองกอสตีวาร์ มาซิโดเนีย เขาเริ่มต้นอาชีพกับทีมระดับเยาวชนของ 1. เอ็ฟเฟา เบบรา และเอ็สเฟา โรเทินบวร์ค ก่อนที่ในปี 2006 จะย้ายไปฮัมบัวร์เกอร์ เอ็สเฟา และย้ายไปอยู่ในอังกฤษกับเอฟเวอร์ตัน ซึ่งอยู่กับสโมสรเป็นระยะเวลา 2 ปีครึ่ง ได้ลงเล่นเพียงแค่ 1 นัดในฐานะตัวสำรอง ก่อนที่จะย้ายไปยังซัมป์โดเรีย ในเดือนมกราคม ค.ศ. 2012 เขาลงเล่น 50 นัดในเซเรียอา ก่อนย้ายร่วมทีมบาเลนเซียด้วยค่าตัวราว 8 ล้านยูโร เขาลงเล่น 81 นัดในระยะเวลาเพียง 2 ปี ก่อนย้ายไปอาร์เซนอล เขาพาทีมชนะเลิศเอฟเอคัพสองครั้งในปี 2017 และ 2020 ในเดือนกุมภาพันธ์ ค.ศ. 2021 เขาย้ายไปชัลเคอ 04 ด้วยสัญญา 6 เดือน หลังยกเลิกสัญญากับอาร์เซนอล ก่อนย้ายไปเลบันเตในเดือนกันยายน ปีเดียวกัน
มุสทาฟีเปิดตัวกับทีมชาติครั้งแรกในเกมที่พบกับโปแลนด์เมื่อวันที่ 13 พฤษภาคม ค.ศ. 2014 และเป็นหนึ่งในผู้เล่นของเยอรมนีในชุดชนะเลิศฟุตบอลโลก 2014 ที่บราซิล  และยังติดทีมชาติชุดแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส โดยมุสทาฟีเป็นผู้ทำประตูให้ทีมได้ในการพบกับยูเครน ในการแข่งขันรอบแบ่งกลุ่มของกลุ่มซีนับเป็นประตูแรกของเยอรมนีในการแข่งขัน และเป็นประตูแรกของมุสทาฟีให้กับเยอรมนี ช่วยให้เอาชนะไปได้ 2–0 ในปีถัดมา เขายังพาทีมชนะเลิศฟีฟ่าคอนเฟเดอเรชันส์คัพได้อีกด้วย
แหล่งข้อมูลอื่น

ชโคดรัน มุสทาฟี – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ชโคดรัน มุสทาฟี – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของเลบันเต อูเด  |
| --- | --- |
 1 Koke  2 I. López  3 Toño  4 Róber  5 Radoja  6 Duarte  7 S. León  8 Hernâni  9 Roger  10 Bardhi  11 โมราเลส (c)  13 Fernández  14 Vezo  15 Postigo  16 Rochina  17 Vukčević  18 Bruno  19 Clerc  20 Miramón  21 Mayoral  22 Melero  23 โกเก  24 Campaña  ผู้จัดการ: ปาโก โลเปซ
ดูน ภาคสอง

| ดูน ภาคสอง |
| --- | --- |
ใบปิดประชาสัมพันธ์
กำกับ: เดอนี วีลเนิฟว์
บทภาพยนตร์:   เดอนี วีลเนิฟว์  จอน สไปต์ส 
สร้างจาก: ดูน  โดย แฟรงค์ เฮอร์เบิร์ต
อำนวยการสร้าง:   แมรี พาเรนต์  เคล บอยเตอร์  เดนิส วิลล์เนิฟ  ทันยา ลาพอยต์  แพทริก แมคคอร์มิค 
นักแสดงนำ:   ทิโมธี ชาลาเมต์  เซ็นเดยา  รีเบกกา เฟอร์กูสัน  จอช โบรลิน  ออสติน บัตเลอร์  ฟลอเรนซ์ พิว  เดฟ บอทิสตา  คริสโตเฟอร์ วอลเคน  ทิม เบลก เนลสัน  สตีเฟน แม็คคินลีย์ เฮนเดอร์สัน  เลอา แซดู  สเต็ลลัน สกอชกวด  ชาร์ลอตต์ แรมพลิง  ฆาบิเอร์ บาร์เดม 
กำกับภาพ: เกร็ก เฟรเซอร์
ตัดต่อ: โจ วอล์กเกอร์
ดนตรีประกอบ: ฮันส์ ซิมเมอร์
บริษัทผู้สร้าง: เลเจนดารีพิกเจอส์ 
ผู้จัดจำหน่าย: วอร์เนอร์บราเธอส์พิคเจอส์
วันฉาย:   1 มีนาคม ค.ศ. 2024 (2024-03-01) 
ประเทศ: สหรัฐ
ภาษา: อังกฤษ
ทุนสร้าง: 190 ล้านดอลลาร์สหรัฐ
ทำเงิน: 714.4 ล้านดอลลาร์สหรัฐ
ดูน ภาคสอง (อังกฤษ: Dune: Part Two) เป็นภาพยนตร์อเมริกันแนวไซไฟมหากาพย์ ที่ออกฉายในปี ค.ศ. 2024 กำกับโดยเดอนี วีลเนิฟว์ เขียนบทร่วมกับจอน สไปต์ส โดยเป็นภาคต่อของ ดูน (2021) เป็นภาคที่สองของการดัดแปลงสองตอนจากนวนิยายในปี 1965 เรื่อง ดูน  โดยแฟรงค์ เฮอร์เบิร์ต เป็นเรื่องราวการติดตามของตัวละครพอล อะเทรดีส ในขณะที่เขารวมตัวกับผู้คนเฟรเมนของดาวเคราะห์ทะเลทรายอาราคิส เพื่อชนะสงครามกับตระกูลฮาร์คอนเนน โดยมีทิโมธี ชาลาเมต์, รีเบกกา เฟอร์กูสัน,  จอช โบรลิน, สเต็ลลัน สกอชกวด, เดฟ บอทิสตา, สตีเฟน แม็คคินลีย์ เฮนเดอร์สัน, เซ็นเดยา, ชาร์ลอตต์ แรมพลิง และฆาบิเอร์ บาร์เดม กลับมารับบทเดิมจากภาคแรก และมีออสติน บัตเลอร์, ฟลอเรนซ์ พิว, คริสโตเฟอร์ วอลเคน และเลอา แซดู มาร่วมงานด้วยในภาคนี้
การพัฒนาเริ่มต้นขึ้นหลังจากเลเจนดารีเอ็นเตอร์เทนเมนต์ได้รับลิขสิทธิ์ภาพยนตร์และโทรทัศน์ในปี 2016 วีลเนิฟว์เซ็นสัญญาเป็นผู้กำกับภาพยนตร์เรื่องนี้ในปี 2017 โดยมีความตั้งใจที่จะดัดแปลงนวนิยายเรื่องนี้เป็นสองส่วนเนื่องจากเนื้อเรื่องมีความซับซ้อน สัญญาการผลิตมีหลักประกันสำหรับในภาคแรกเท่านั้น โดยในภาคที่สองจะต้องได้รับไฟเขียวตามความสำเร็จของภาคแรก หลังจากความสำเร็จในด้านวิจารณ์และความด้านพาณิชย์ของภาคแรก วอร์เนอร์บราเธอส์พิคเจอส์และเลเจนดารีเอ็นเตอร์เทนเมนต์ได้ไฟเขียวให้ภาพยนตร์ภาคนี้ในเดือนตุลาคมปี 2021 นักแสดงใหม่ซึ่งรวมถึงพิว บัตเลอร์ วอลเคน แซดู และโซเฮลา ยาคูบ ได้รับการประกาศในปี 2022 ตามมาด้วยทิม เบลก เนลสัน ในอีกหนึ่งปีต่อมา การถ่ายภาพยนตร์ฉากสำคัญเกิดขึ้นในเมืองบูดาเปสต์ ประเทศอิตาลี และอาบูดาบี ในระหว่างเดือนกรกฎาคมถึงธันวาคม ค.ศ. 2022
ดูน ภาคสอง มีกำหนดเข้าฉายวันที่ 1 มีนาคม ค.ศ. 2024 โดยวอร์เนอร์บราเธอส์พิคเจอส์ และประเทศไทยมีกำหนดเข้าฉายในวันที่ 29 กุมภาพันธ์ ค.ศ. 2024
เรื่องย่อ

ภาพยนตร์เรื่องนี้จะสำรวจการเดินทางต่อเนื่องของพอล อะเทรดีส ที่เขาได้ร่วมกับ ชานี และเหล่าเฟรแมน ในขณะเดียวกันนั้นเขาก็อยู่บนเส้นทางแห่งการแก้แค้นทุกคนที่มีส่วนร่วมในการทำลายครอบครัวของเขา และเขาก็ต้องหาทางป้องกันอนาคตอันเลวร้ายที่มีเพียงแค่เขาเท่านั้นที่มองเห็น
นักแสดง

ทิโมธี ชาลาเมต์ รับบทเป็น พอล อะเทรดีส
เซ็นเดยา รับบทเป็น ชานี
รีเบกกา เฟอร์กูสัน รับบทเป็น เลดีเจสสิกา
จอช โบรลิน รับบทเป็น เกอร์นีย์ ฮัลเลก
ออสติน บัตเลอร์ รับบทเป็น เฟย์ด-เราธา ฮาร์คอนเนน
ฟลอเรนซ์ พิว รับบทเป็น เจ้าหญิงอิรูลัน
เดฟ บอทิสตา รับบทเป็น กลอสซู แรบบาน
คริสโตเฟอร์ วอลเคน รับบทเป็น แชดดัมที่ 4
สตีเฟน แม็คคินลีย์ เฮนเดอร์สัน รับบทเป็น ทูเฟอร์ ฮาวัต
เลอา แซดู รับบทเป็น เลดีมาร์กอต
สเต็ลลัน สกอชกวด รับบทเป็น บารอนวลาดิมีร์ ฮาร์คอนเนน
ชาร์ลอตต์ แรมพลิง รับบทเป็น ออกุส เฮเลน โมเฮียม
นอกจากนี้ โซเฮลา ยาคูบยังรับบทเป็นชิชาคลี นักรบเฟรแมน ในขณะที่ทิม เบลก เนลสัน รับบทที่ยังไม่ได้เปิดเผย
การเข้าฉาย

ดูน ภาคสองเดิมมีกำหนดฉายวันที่ 20 ตุลาคม ค.ศ. 2023 แต่เลื่อนไปเป็นวันที่ 17 พฤศจิกายน ค.ศ. 2023 ก่อนจะเลื่อนเข้าฉายเร็วขึ้น 2 สัปดาห์เป็นวันที่ 3 พฤศจิกายน ค.ศ. 2023 เพื่อปรับเปลี่ยนกำหนดการเผยแพร่จากสตูดิโออื่น ๆ จากนั้นการฉายก็ถูกเลื่อนออกไปอีกสี่เดือนเป็นวันที่ 15 มีนาคม ค.ศ. 2024 เนื่องจากข้อโต้แย้งด้านแรงงานฮอลลีวูดในปี 2023 หลังจากที่การประท้วงได้รับข้อตกลงร่วมกันแล้ว ภาพยนตร์ก็เลื่อนฉายเร็วขึ้นอีกครั้งในสองสัปดาห์เป็นวันที่ 1 มีนาคม ค.ศ. 2024
แหล่งข้อมูลอื่น

เว็บไซต์ทางการ
ดูน ภาคสอง ที่อินเทอร์เน็ตมูวีเดตาเบส
ดูน ภาคสอง ที่รอตเทนโทเมโทส์
สาธารณรัฐมาลูกูใต้

สาธารณรัฐโมลุกกะใต้ (อินโดนีเซีย: Republik Maluku Selatan, RMS; ดัตช์: Republiek der Zuid-Molukken) เป็นสาธารณรัฐที่ประกาศปกครองตนเองในหมู่เกาะโมลุกกะเมื่อ 25 เมษายน พ.ศ. 2493 เกาะหลักได้แก่เซรัม อัมบน และบูรู สาธารณรัฐบนเกาะอัมบนพ่ายแพ้กองทัพอินโดนีเซียเมื่อเดือนพฤศจิกายน พ.ศ. 2493 การต่อสู้ด้วยอาวุธยังคงเกิดขึ้นต่อไปบนเกาะเซรัมจนถึงเดือนธันวาคม พ.ศ. 2506  การพ่ายแพ้บนเกาะอัมบนทำให้รัฐบาลของสาธารณรัฐย้ายมาที่เซรัมและต่อมาได้กลายเป็นรัฐบาลพลัดถิ่นในเนเธอร์แลนด์ใน พ.ศ. 2509 ดร. คริส เซาโมกิล ผู้นำการต่อต้าน ถูกกองทัพอินโดนีเซียจับกุมและประหารเมื่อ พ.ศ. 2509  รัฐบาลพลัดถิ่นยังคงอยู่ โดยโจน วัตตีเลเตอ ทนายความเป็นประมุขรัฐตั้งแต่เดือนเมษายน พ.ศ. 2553
หมู่เกาะอินโดนีเซียประกอบด้วยเกาะมากกว่า 15,000 คน เนเธอร์แลนด์เข้ามาปกครองเป็นอาณานิคมในราวพุทธศตวรรษที่ 24 และจัดตั้งหน่วยการปกครองที่เป็นเอกภาพ แนวชายแดนปัจจุบันของอินโดนีเซียก่อตั้งขึ้นตามอาณานิคมที่ขยายตัวในพุทธศตวรรษที่ 25 หลังจากที่ญี่ปุ่นเข้ายึดครองระหว่างสงครามโลกครั้งที่ 2 จนถึง พ.ศ. 2488 ผู้นำขบวนการชาตินิยมบนเกาะชวาประกาศเอกราชของอินโดนีเซีย แต่ไม่ใช่ทุกพื้นที่และประชาชนทุกคนในพื้นที่ประเทศอินโดนีเซียปัจจุบันที่ยอมรับสาธารณรัฐอินโดนีเซียที่เป็นรัฐเดี่ยว ขบวนการต่อต้านสาธารณรัฐอินโดนีเซียกลุ่มแรกๆเกิดที่หมู่เกาะโมลุกกะใต้ซึ่งได้รับความช่วยเหลือด้านการทหารจากเนเธอร์แลนด์ กลุ่มกบฏโมลุกกะใต้เริ่มจากสนธิสัญญาในยุคหลังอาณานิคมที่ต้องการจัดการปกครองในรูปสหพันธ์ ข้อตกลงระหว่างเนเธอร์แลนด์กับอินโดนีเซียในเดือนธันวาคม พ.ศ. 2492 ถูกยกเลิก และได้ประกาศจัดตั้งรัฐเอกราชสาธารณรัฐโมลุกกะใต้ เพื่อหวังสถานะการปกครองตนเอง ผู้นำโมลุกกะต้องการให้แต่ละรัฐที่ปกครองตนเองมารวมตัวกันเป็นสหพันธ์
ประวัติศาสตร์ > ชาวยุโรปรุกรานหมู่เกาะโมลุกกะใต้

หมู่เกาะโมลุกกะเป็นที่รู้จักในฐานะแหล่งผลิตกานพลูและจันทน์เทศ จึงเป็นจุดสนใจของพ่อค้าชาวยุโรปในยุคแห่งการสำรวจ ในช่วงหนึ่ง กานพลูมีค่าเทียบเท่าทองคำ โปรตุเกส สเปน อังกฤษ และเนเธอร์แลนด์ต่างแย่งกันเข้าครอบครองเส้นทางการค้าเครื่องเทศ พ่อค้าจากบริษัทอินเดียตะวันออกของเนเธอร์แลนด์เป็นกลุ่มพ่อค้าที่มีอำนาจครอบครองโมลุกกะ และจากการใช้การทหารและการเมืองที่มีประสิทธิภาพ บริษัทอินเดียตะวันออกของเนเธอร์แลนด์ได้ปกครองโมลุกกะเหนือโดยอ้อมและได้ปกครองโมลุกกะใต้โดยตรง
ในยุคการปกครองของบริษัทอินเดียตะวันออกของเนเธอร์แลนด์ โมลุกกะใต้เป็นบริเวณที่มีชาวดัตช์อยู่มาก หมู่เกาะบันดาเป็นที่เดียวที่ถูกทำให้อ่อนแอลงหลังจากโครงสร้างอำนาจของชนพื้นเมืองและองค์กรทางการค้าและการเมืองถูกทำลายเมื่อมีการสังหารและบังคับอพยพชาวบันดาใน พ.ศ. 2164 ในการกดดันพ่อค้าท้องถิ่นในเซรัมตะวันออก โครงสร้างองค์กรของบริษัทอินเดียตะวันออกของเนเธอร์แลนด์ได้ขยายออกไป เนเธอร์แลนด์ได้สร้างแนวกั้นขวางดินแดนโมลุกกะใต้ บ้านและที่อยู่อาศัยถูกเผา ต้นไม้ถูกขุดออก ผู้รอดชีวิตต้องหลบหนีไป และตลอดระยะเวลา 200 ปี การต่อต้านของชาวเซรัมตะวันออกทำให้พวกเขายากจนลง แต่การเรียกร้องเอกราชก็ไม่สิ้นสุด
ในราวพุทธศตวรรษที่ 24 ประชาชนในเซรัมร่วมมือกับพันธมิตรในโมลุกกะเหนือ ปาปัว และอังกฤษ ก่อกบฏซึ่งใช้เวลานานถึง 20 ปี ( พ.ศ. 2323 – 2345) ผู้นำกบฏคือเจ้าชายนูกู (สุลต่านพลัดถิ่นของตีโดร์) ซึ่งตั้งตัวเป็นใหย่ในเซรัมและอ้างสิทธิ์การปกครองเหนือดินแดนโมลุกกะเหนือและโมลุกกะใต้ โดยเป้าหมายหลักคือหมู่เกาะโมลุกกะใต้ที่อยู่ภายใต้อิทธิพลของเนเธอร์แลนด์ เมื่ออังกฤษถอนตัวออกไปใน พ.ศ. 2345 แผนการของเจ้าชายนูกูล้มเหลว และเนเธอร์แลนด์เข้ามาครองอำนาจอีกครั้ง เนเธอร์แลนด์ได้เข้ามาปกครองหมู่เกาะทั้งหมดเป็นอาณานิคม หลังจากที่บริษัทอินเดียตะวันออกของเนเธอร์แลนด์ล่มสลายลง เกิดกบฏขึ้นอีก กบฏที่เป็นที่รู้จักดีเกิดขึ้นที่เกาะซาปารัวในหมู่เกาะโมลุกกะใต้ ผู้นำกบฏคือปัตตีมูรา ซึ่งเคยเป็นนายทหารชั้นประทวนในกองทัพอาณานิคมอังกฤษ กบฏถูกปราบปรามได้และปัตตีมูราถูกประหารชีวิตเมื่อ พ.ศ. 2360
โมลุกกะกลายเป็นส่วนหนึ่งของอินเดียตะวันออก อาณานิคมของเนเธอร์แลนด์ กลุ่มกบฏในอินโดนีเซียได้รวมโมลุกกะเป็นส่วนหนึ่งของอินโดนีเซียในการประกาศเอกราชเมื่อ พ.ศ. 2488 การต่อสู้เพื่อเอกราชอินโดนีเซียเกิดขึ้นระหว่าง พ.ศ. 2488 – 2492 หลังจากแรงกดดันจากนานาชาติ เนเธอร์แลนด์ได้ยอมรับสหพันธ์อินโดนีเซียเมื่อ 27 ธันวาคม พ.ศ. 2492 ในช่วงแรก เนเธอร์แลนด์ได้ยอมรับเอกราชของอินโดนีเซียในฐานะสหพันธรัฐปกครองตนเอง หนึ่งในนั้นคือโมลุกกะใต้
ในวันที่ 25 เมษายน พ.ศ. 2493 ทหารจากกองทัพหลวงอินเดียตะวันออกของเนเธอร์แลนด์และชาวโมลุกกะใต้ที่จงรักภักดีต่อเนเธอร์แลนด์ได้ปฏิวัติและประกาศเอกราชของสาธารณรัฐโมลุกกะใต้ (Republik Maluku Selatan) ต่อมาในวันที่ 17 สิงหาคม พ.ศ. 2493 ประธานาธิบดีซูการ์โนประกาศจัดตั้งรัฐเดี่ยวคือสาธารณรัฐอินโดนีเซียซึ่งทำให้เกิดความไม่มั่นคงทางการเมืองขึ้นในอินโดนีเซียจนกระทั่งเปลี่ยนถ่ายสู่ยุคระเบียบใหม่